જોકે, ભીમા કોરેગાંવમાં આ વર્ષે સ્પષ્ટપણે હિન્દુત્વ-વિરોધી રાજકીય પ્રયત્નો કરવામાં આવ્યા હતા. ભીમ કોરેગાંવ શૌર્ય દિન પ્રેરેલા અભિયાન (ઝુંબેશ)ના બેનર હેઠળ, બી.આર. આંબેડકરના પૌત્ર અને ભરીપા બહુજન મહાસંગ પક્ષના નેતા પ્રકાશ આંબેડકરની આગેવાની હેઠળ વિવિધ દલિત સિવિલ સોસાયટી અને સાંસ્કૃતિક સંગઠનોએ ૩૧ ડિસેમ્બર ૨૦૧૭ના રોજ દ્વિશતાબ્દી સમારંભને આગળ વધારતા એલ્ગર પરિષદની જાહેરાત કરી હતી. એનું સ્થળ શનિવારવાડા હતું (પુણે શહેરના ભૂતપૂર્વ પેશવા મહેલ) અને પરિષદનો વિષય હતો-"નવી પેશવાહી સામે (અથવા નિયો-ફાશીવાદ) આવાજ ઉઠાઓ”. આ વિષય હાલમાં શાસન કરતા રાજકીય દળો પર અને તેમના હિન્દુ જમણેરી-પક્ષિય રાજકારણ પરનો રાજકીય હુમલો હતો. આ પ્રસંગે વક્તાઓમાં હતા- પ્રકાશ અંબાડેકર, જિજ્ઞેશ મેવાની (દલિત નેતા અને વિધાનસભાનો સ્વતંત્ર સભ્ય), સામાજિક કાર્યકર્તા સોની સોરી (છત્તીસગઢમાંથી) અને ઉલકા મહાજન (મહારાષ્ટ્રના), રાધિકા વેમુલા (મૃત વિદ્યાર્થી નેતા રોહિથ વેમુલાની માતા) અને વિદ્યાર્થી નેતા ડોન્થા પ્રશાંત અને ઉમર ખાલિદ. આ તમામ વક્તાઓ દેશની હિન્દુત્વ વિચારધારા અને શાસક ભારતીય જનતા પાર્ટી (બીજેપી)ના જાણીતા અને ઉગ્ર ટીકાકારો છે. આ ઉત્સવમાં આ હિંદુત્વ વિરોધી મુદ્દાઓએ ઉંચ્ચ જાતિઓના ક્રોધને ભડકાવ્યો અને હુમલાને પ્રોત્સાહન આપ્યું હતું. ૩૧ ડિસેમ્બર ૨૦૧૭ અને ૧ જાન્યુઆરી ૨૦૧૮ના રોજ થયેલ આ હુમલાઓનું નિશાન બન્યા વ્યક્તિઓ/જૂથો અને સહભાગીઓની મિલકત, જેમાં એકની હત્યા થઈ, ઘણા ઘાયલ થયા અને ઘણી કારને મોટું નુકસાન કરવામાં આવ્યું હતું.